pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทย จัดการประชุมและสรรหาผู้ดำรงตำแหน่งจุฬาราชมนตรี คนที่ 19 แห่งราชอาณาจักรไทย
วันพฤหัสบดีที่ 23 พฤศจิกายน 2566
23/11/2566
กระทรวงมหาดไทย จัดการประชุมและสรรหาผู้ดํารงตําแหน่งจุฬาราชมนตรี คนที่ 19 แห่งราชอาณาจักรไทย
กระทรวงมหาดไทย จัดการประชุมและสรรหาผู้ดํารงตําแหน่งจุฬาราชมนตรี คนที่ 19 แห่งราชอาณาจักรไทย
เมื่อวันพุธที่ 22 พฤศจิกายน 2566 ณ อาคารหอประชุม ศูนย์บริหารกิจการศาสนาอิสลามแห่งชาติเฉลิมพระเกียรติ กรมการปกครอง เขตหนองจอก กรุงเทพฯ นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานในการประชุมสรรหาและให้ความเห็นชอบผู้ที่จะดํารงตําแหน่งจุฬาราชมนตรีคนที่ 19 ของประเทศ โดยมี นายชํานาญวิทย์ เตรัตน์ รองปลัดกระทรวงมหาดไทย นายสมศักดิ์ เจริญไพฑูรย์ รองอธิบดีกรมการปกครอง กรรมการอิสลามประจําจังหวัด 723 คน กรรมการกลางอิสลามแห่งประเทศไทย แขกผู้มีเกียรติ สื่อมวลชน และผู้สังเกตการณ์ เข้าร่วมการประชุมสรรหาฯ
ด้วยนายอาศิส พิทักษ์คุมพล จุฬาราชมนตรีถึงแก่อนิจกรรม เมื่อวันที่ 22 ตุลาคม 2566 เป็นเหตุให้ตําแหน่งจุฬาราชมนตรีว่างลง ซึ่งกระทรวงมหาดไทยจะต้องดําเนินการสรรหาผู้ที่จะดํารงตําแหน่งจุฬาราชมนตรี ตามพระราชบัญญัติการบริหารองค์กรศาสนาอิสลาม พ.ศ. 2540 และกฎกระทรวง พ.ศ. 2542 ออกตามความในพระราชบัญญัติการบริหารองค์กรศาสนาอิสลาม พ.ศ. 2540
นายชาดา ไทยเศรษฐ์ รัฐมนตรีช่วยว่าการกระทรวงมหาดไทย และแขกผู้มีเกียรติเข้าร่วมประชุมพร้อมกันในเวลา 09.00 น. มีการอัญเชิญพระมหาคัมภีร์อัลกุรอาน โดย ดร.นาวาวี อารวรรณ นักอ่านคัมภีร์อัลกุรอาน และแปลความหมาย โดยนายวิโรจน์ วุธประดิษฐ์ จากสมาคมกอรีแห่งประเทศไทย จากนั้นเวลา 09.30 น. กล่าวเปิดการประชุม โดยมี รองอธิบดีกรมการปกครอง ชี้แจงคุณสมบัติและลักษณะต้องห้ามของผู้ที่จะดํารงตําแหน่งจุฬาราชมนตรี รวมทั้งขั้นตอนการสรรหาจุฬาราชมนตรีให้ทุกคนในที่ประชุมทราบ โดยในที่ประชุมและองค์ประชุมต้องมีกรรมการอิสลามประจําจังหวัดมาประชุมไม่น้อยกว่าสองในสามของจํานวนกรรมการอิสลามประจําจังหวัดทั่วประเทศที่มีอยู่ ณ ขณะนั้น โดยในที่ประชุมมีการเสนอชื่อจํานวน 3 ชื่อ และประธานได้จับสลากหมายเลขประจําตัวผู้ถูกเสนอชื่อ ดังนี้
หมายเลข 1 นายประสาน ศรีเจริญ
หมายเลข 2 นายอรุณ บุญชม
หมายเลข 3 นายวิสุทธิ์ บิลลาเต๊ะ
โดยการลงคะแนนสรรหาจุฬาราชมนตรี ที่ประชุมมีมติ เริ่มลงคะแนนเวลา 10.05 - 12.05 น. โดยวิธีการลงคะแนนลับ และในเวลา 12.06 น. กรมการปกครองได้ดําเนินการเปิดหีบเพื่อนับคะแนนการสรรหาจุฬาราชมนตรีต่อหน้าที่ประชุม ซึ่งมี นายชาดา ไทยเศรษฐ์ รัฐมนตรีช่วยว่าการกระทรวงมหาดไทย รองปลัดกระทรวงมหาดไทย รองอธิบดีกรมการปกครอง พร้อมแขกผู้มีเกียรติ ผู้สังเกตการณ์ เป็นสักขีพยาน โดยมีผู้ลงคะแนนสรรหาทั้งสิ้น 723 คน จํานวนบัตรเสีย 7 ใบ และบัตรผู้ไม่ประสงค์ลงคะแนนจํานวน 1 ใบ ผลการลงคะแนนปรากฏว่า หมายเลข 2 นายอรุณ บุญชุม ได้รับคะแนน จํานวน 471 คะแนน หมายเลข 1 นายประสาน ศรีเจริญ ได้รับคะแนน จํานวน 129 คะแนน หมายเลข 3 นายวิสุทธิ์ บิลลาเต๊ะ ได้รับคะแนน จํานวน 115 คะแนน
ทั้งนี้ เมื่อกรรมการอิสลามประจําจังหวัดทั่วประเทศให้ความเห็นชอบผู้ที่จะดํารงตําแหน่งจุฬาราชมนตรีแล้ว กระทรวงมหาดไทยจะนํารายชื่อผู้ที่ได้รับความเห็นชอบกราบเรียนต่อนายกรัฐมนตรี เพื่อนําขึ้นทูลเกล้าทูลกระหม่อม เพื่อทรงพระกรุณาโปรดเกล้าโปรดกระหม่อมแต่งตั้งเป็นจุฬาราชมนตรี ต่อไป
สุดท้าย นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ได้กล่าวแสดงความยินดีกับพี่น้องชาวไทยมุสลิมที่ได้มีผู้ที่จะดํารงตําแหน่งจุฬาราชมนตรีคนต่อไป และกล่าวขอบคุณกรรมการอิสลามประจําจังหวัดทุกท่านที่ได้เสียสละเวลาอันมีค่ามาร่วมประชุมกันในวันนี้
ข้อมูล : กรมการปกครอง กระทรวงมหาดไทย
รัฐบาลไทย-ข่าวทำเนียบรัฐบาล-ครม.อนุมัติมาตรการอัตราค่าโดยสารสูงสุด 20 บาท ตลอดสาย รถไฟชานเมืองสายสีแดง
วันพุธที่ 15 พฤศจิกายน 2566
ครม.อนุมัติมาตรการอัตราค่าโดยสารสูงสุด 20 บาท ตลอดสาย รถไฟชานเมืองสายสีแดง
ครม.อนุมัติมาตรการอัตราค่าโดยสารสูงสุด 20 บาท ตลอดสาย รถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต)
วันนี้ (16 ตุลาคม 2566) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีอนุมัติ มาตรการอัตราค่าโดยสารสูงสุด 20 บาท ตลอดสาย ตามนโยบายรัฐบาล สําหรับรถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต) ของการไฟแห่งประเทศไทย และรถไฟฟ้ามหานคร สายฉลองรัชธรรม (สายสีม่วง) ของการไฟฟ้าขนส่งมวลชนแห่งประเทศไทย เพื่อช่วยลดภาระค่าครองชีพให้แก่ประชาชน ดังนี้
1.อนุมัติมาตรการอัตราค่าโดยสารรถไฟชานเมืองสายสีแดง 20 เฉพาะสายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต) (เริ่มต้นเมื่อระบบมีความพร้อม จนถึงวันที่ 30 พฤศจิกายน 2567)
2.เห็นชอบหลักการมาตรการอัตราค่าโดยสารรถไฟฟ้ามหานคร สายฉลองรัชธรรม (สายสีม่วง) สูงสุด 20 บาท ตามนโยบายรัฐบาล (เริ่มต้นเมื่อระบบมีความพร้อม จนถึงวันที่ 30 พฤศจิกายน 2567)
3.ให้กระทรวงคมนาคมประเมินผลการดําเนินมาตรการเป็นรายปี โดยพิจารณาจากปัจจัยต่าง ๆ ที่เกี่ยวข้อง อาทิ ปริมาณผู้โดยสารและรายได้ ซึ่งจะส่งผลต่อภาระการชดเชยจากภาครัฐและคํานึงถึงความสะดวกสบายในการเดินทางและการช่วยลดภาระค่าใช้จ่ายในการเดินทางของประชาชน เพื่อใช้ประกอบการพิจารณาดําเนินมาตรการดังกล่าวในปีถัดไป
"การดําเนินการตามมาตรการอัตราค่าโดยสารสูงสุด 20 บาท ตลอดสาย ตามนโยบายรัฐบาลสําหรับรถไฟชานเมืองสายสีแดง สายนครวิถี (กรุงเทพอภิวัฒน์ – ตลิ่งชัน) และสายธานีรัถยา (กรุงเทพอภิวัฒน์ – รังสิต) ของการรไฟแห่งประเทศไทย และรถไฟฟ้ามหานคร สายฉลองรัชธรรม (สายสีม่วง) ของการไฟฟ้าขนส่งมวลชนแห่งประเทศไทย จะเป็นการสนับสนุนให้ประชาชนหันมาใช้บริการสาธารณะลดภาระค่าใช้จ่ายในการเดินทางให้กับประชาชน ลดภารวะมลพิษ และการใช้พลังงานภายในประเทศ สนับสนุนให้เกิดการหมุนเวียนทางเศรษฐกิจในระดับมหภาคจากการเพิ่มการเดินทางของประชาชนเพื่อกระตุ้นเศรษฐกิจ เพื่อยกกระดับคุณภาพชีวิตของประชาชนให้เท่าเทียมในการเข้าถึงระบบส่งสาธารณะ" นายคารม ย้ํา
รัฐบาลไทย-ข่าวทำเนียบรัฐบาล-กรมการจัดหางาน รับข้อสั่งการ รมว.พิพัฒน์ รุกสถานประกอบการเตรียมตำแหน่งงาน 1 ล้านอัตรา
วันพุธที่ 15 พฤศจิกายน 2566
15/11/2566
กรมการจัดหางาน รับข้อสั่งการ รมว.พิพัฒน์ รุกสถานประกอบการเตรียมตําแหน่งงาน 1 ล้านอัตรา
กรมการจัดหางาน ลงพื้นที่หารือสถานประกอบการเตรียมตําแหน่งงาน 1 ล้านอัตรา พร้อมดีลสถานศึกษา ส่งนักเรียนปีสุดท้ายฝึกงานในสถานประกอบการ เพื่อเตรียมพร้อมทํางานหลังเรียนจบ
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กรมการจัดหางานรับข้อสั่งการจากนายพิพัฒน์ รัชกิจประการ รัฐมนตรีว่าการกระทรวงแรงงาน ตั้งเป้าผลักดันให้เกิดการจ้างงาน 1 ล้านอัตราทั่วประเทศ ภายในปี 2567 กระทรวงแรงงานมีเป้าหมาย เพื่อรองรับคนหางาน นักศึกษาจบใหม่ที่กําลังเข้าสู่ตลาดแรงงาน และแรงงานทุกคนที่ต้องการกลับเข้าสู่ระบบการจ้างงาน กรมการจัดหางานจึงทํางานเชิงรุกลงพื้นที่หารือกับสถานประกอบการที่มีศักยภาพในการจ้างงานจํานวนมากมีสวัสดิการ
ที่ดีตามกฎหมาย และเป็นบริษัทที่คนหางานส่วนใหญ่คาดหวังที่จะทํางานด้วย รวมทั้งทําหน้าที่เป็นตัวกลางในการประสานระหว่างสถานประกอบการภาคเอกชน และสถานศึกษา เพื่อให้เกิดความร่วมมือในการส่งเสริมและฝึกทักษะแรงงานที่ตรงกับความต้องการของสถานประกอบการ โดยล่าสุดได้มอบหมายนายณัฐวุฒิ ภัทรประยูร ผู้อํานวยการกองพัฒนาระบบบริการจัดหางาน หารือร่วมกับบริษัท บีวายดี ออโต้ (ประเทศไทย) จํากัด ซึ่งเข้ามาลงทุนตั้งโรงงานผลิตรถยนต์พลังงานไฟฟ้า ในพื้นที่นิคมอุตสาหกรรม ดับบลิวเอชเอ จังหวัดระยอง และอยู่ระหว่างก่อสร้าง และวิทยาลัยเทคโนโลยีภาคตะวันออก (อี.เทค) เพื่อสอบถามความต้องการจ้างแรงงาน แนะนําการแจ้งตําแหน่งงานผ่านแพลตฟอร์ม “ไทยมีงานทํา” พร้อมสนับสนุนการลงนามความร่วมมือด้านการส่งเสริมและการฝึกทักษะแรงงานด้านยานยนต์ไฟฟ้า ของทั้ง 2 ฝ่าย โดยได้นําเสนอโครงการ 3 ม. มีงาน มีเงิน มีวุฒิการศึกษาเพิ่ม เพื่อให้นักเรียน นักศึกษา ที่ขาดทุนทรัพย์ สามารถมีงานทํา มีรายได้ และได้ศึกษาต่อในระดับที่สูงขึ้นไปพร้อมกัน
นายสมชาย กล่าวว่า ทางบริษัทฯ ได้แจ้งตําแหน่งงานด้านการผลิต และช่างเทคนิคกับกรมการจัดหางานในปี 2566 จํานวน 300 อัตรา และในปี 2567 จํานวนมากกว่า 3,000 อัตรา และยังพร้อมรับนักเรียนปีสุดท้ายเข้าฝึกทักษะแรงงานด้านยานยนต์ไฟฟ้า เพื่อเตรียมรับเข้าทํางานหลังเรียนจบด้วย และบริษัทฯ มีความยินดีอย่างยิ่งที่จะเข้าร่วมโครงการ 3 ม. มีงาน มีเงิน มีวุฒิการศึกษาเพิ่ม โดยผู้ที่สนใจร่วมงานกับบริษัท บีวายดี ออโต้ (ประเทศไทย) จํากัด หรือต้องการค้นหาตําแหน่งงานจากสถานประกอบการอื่นๆ สามารถค้นหาตําแหน่งงาน และสมัครงานได้ทุกที่ ทุกเวลา ตามความสะดวก ผ่านแพลตฟอร์ม “ไทยมีงานทํา” ที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่าย หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-Kick Off กิจกรรมการกำจัดวัชพืชและผักตบชวา พร้อมกัน 17 จุดทั่วประเทศ หวังพัฒนาพื้นที่ลุ่มน้ำ เพิ่มประสิทธิภาพการระบายน้ำ และการส่งน้ำเพื่ออุปโภคบริโภคและการเกษตรอย่างเต็มศักยภาพ
วันพุธที่ 15 พฤศจิกายน 2566
Kick Off กิจกรรมการกําจัดวัชพืชและผักตบชวา พร้อมกัน 17 จุดทั่วประเทศ หวังพัฒนาพื้นที่ลุ่มน้ํา เพิ่มประสิทธิภาพการระบายน้ํา และการส่งน้ําเพื่ออุปโภคบริโภคและการเกษตรอย่างเต็มศักยภาพ
Kick Off กิจกรรมการกําจัดวัชพืชและผักตบชวา พร้อมกัน 17 จุดทั่วประเทศ หวังพัฒนาพื้นที่ลุ่มน้ํา เพิ่มประสิทธิภาพการระบายน้ํา และการส่งน้ําเพื่ออุปโภคบริโภคและการเกษตรอย่างเต็มศักยภาพ
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธาน Kick Off กิจกรรมการกําจัดวัชพืชและผักตบชวา ในแม่น้ําลําคลองสายหลัก และกิจกรรมจิตอาสาพัฒนา กระทรวงเกษตรและสหกรณ์ “เราทําความดี ด้วยหัวใจ” ณ บริเวณคลองระพีพัฒน์แยกตก วัดลําพระยา ตําบลวังจุฬา อําเภอวังน้อย จังหวัดพระนครศรีอยุธยา และอีก 16 จุดทั่วประเทศ ประกอบด้วย จังหวัดเชียงใหม่ พะเยา อุตรดิตถ์ กําแพงเพชร อุดรธานี ร้อยเอ็ด อุบลราชธานี นครราชสีมา ชลบุรี ลพบุรี ชัยนาท กาญจนบุรี ประจวบคีรีขันธ์ นครศรีธรรมราช สงขลา และนราธิวาส โดยบูรณาการความร่วมมือจากทุกส่วนราชการและหน่วยงานในสังกัดกระทรวงเกษตรและสหกรณ์ ทั้งในส่วนกลางและในพื้นที่จังหวัด องค์กรปกครองส่วนท้องถิ่น ผู้นําชุมชน ประชาชนจิตอาสา รวมถึงกําลังพลจิตอาสาของกระทรวงกลาโหมและกระทรวงมหาดไทยในพื้นที่ เพื่อพัฒนาพื้นที่ลุ่มน้ํา เพิ่มประสิทธิภาพการระบายน้ํา และการส่งน้ําเพื่ออุปโภคบริโภคและการเกษตรอย่างเต็มศักยภาพในพื้นที่
ทั้งนี้ ผักตบชวาเป็นพืชที่มีการแพร่พันธุ์และเติบโตอย่างรวดเร็วในแหล่งน้ําธรรมชาติทั่วประเทศ ซึ่งมีทั้งหมด 20 ลุ่มน้ําหลัก และ 359 ลุ่มน้ําสาขา ความยาวลําน้ําธรรมชาติประมาณ 522,455.73 กม. กระทรวงเกษตรฯ โดยกรมชลประทาน มีคลองส่งน้ําและคลองระบายน้ําที่เชื่อมโยงกับลําน้ําธรรมชาติ รวมทั้งทางน้ําธรรมชาติที่ประกาศเป็นทางน้ําชลประทานตาม พรบ.ชลประทานหลวง พ.ศ. 2485 มาตรา 5 และมาตรา 8 ซึ่งเป็นทางน้ําที่อยู่ในความดูแล รวมทั้งสิ้นจํานวน 10,004 สาย ความยาวประมาณ 59,412.03 กม. คิดเป็นร้อยละ 11.37 ของลําน้ําธรรมชาติทั้งหมด จึงได้เร่งดําเนินการกําจัดวัชพืชและผักตบชวา โดยในระยะแรกนี้ จะดําเนินการพร้อมกัน 17 จุดทั่วประเทศ โดยมีผู้เข้าร่วมกิจกรรมกว่า 8,000 คน และมีเป้าหมายในการกําจัดผักตบชวาและวัชพืชในไตรมาสแรกรวมประมาณ 546,000 ตัน ทั้งนี้ ผลการปฏิบัติงานในปี 2566 ที่ผ่านมา กรมชลประทานได้ดําเนินการกําจัดวัชพืชกว่า 5,633,079 ตัน รวมพื้นที่กว่า 34,252 ไร่
รัฐมนตรีว่าการกระทรวงเกษตรและสหกรณ์ กล่าวว่า พระบาทสมเด็จพระวชิรเกล้าเจ้าอยู่หัว ได้พระราชทานโครงการจิตอาสาพระราชทาน 904 วปร. ตามแนวพระราชดําริ “เราทําความดี ด้วยหัวใจ” เพื่อให้ประชาชนมีความสมัครสมานสามัคคี มีความสุข และประเทศชาติมีความมั่นคงอย่างยั่งยืน โดยเน้นการทํากิจกรรมสาธารณประโยชน์ของทุกภาคส่วน โดยไม่หวังสิ่งตอบแทน เพื่อพัฒนาพื้นที่ด้านแหล่งน้ําในการใช้ประโยชน์ทางด้านการเกษตรและความสุขต่อประชาชนและชุมชนส่วนรวมอย่างถาวร นอกจากนี้ ยังช่วยเสริมสร้างให้ประชาชนเกิดความเข้าใจ พิทักษ์รักษาไว้ซึ่งสถาบันพระมหากษัตริย์ และตระหนักรู้เกี่ยวกับบทบาทความสําคัญของสถาบันพระมหากษัตริย์ที่ถูกต้อง เกิดความรู้สึกเคารพ รัก เทิดทูน และร่วมปกป้องสถาบันหลักของประเทศชาติ อันประกอบด้วยสถาบันชาติ ศาสนา และพระมหากษัตริย์ ให้ดํารงอยู่คู่กับสังคมไทยต่อไป
รัฐบาลไทย-ข่าวทำเนียบรัฐบาล-“เกณิกา” เผย รัฐบาลส่งเสริมการมีบุตรดันเป็นวาระแห่งชาติ  รมช.สันติ ปูทางส่งเสริมการมีบุตร เพิ่มจำนวนประชากร
วันพุธที่ 15 พฤศจิกายน 2566
15/11/2566
“เกณิกา” เผย รัฐบาลส่งเสริมการมีบุตรดันเป็นวาระแห่งชาติ  รมช.สันติ ปูทางส่งเสริมการมีบุตร เพิ่มจํานวนประชากร
“เกณิกา” เผย รัฐบาลส่งเสริมการมีบุตรดันเป็นวาระแห่งชาติ  รมช.สันติ ปูทางส่งเสริมการมีบุตร เพิ่มจํานวนประชากร
วันที่ 15 พ.ย. 66 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า นายสันติ พร้อมพัฒน์ รัฐมนตรีช่วยว่าการกระทรวงสาธารณสุข นําคณะผู้บริหาร ตรวจเยี่ยมการดําเนินภารกิจของกรมอนามัย ซึ่งเป็นหน่วยงานที่มีความสําคัญ ในการดําเนินงานส่งเสริมให้ประชาชนมีสุขภาพดี พร้อมมอบนโยบายให้กับผู้บริหารและบุคลากรเพื่อให้สามารถขับเคลื่อนการดําเนินงานได้อย่างมีประสิทธิภาพ
ได้เน้นย้ําการดําเนินการ “ยกระดับ 30 บาทอัพเกรด” ให้พัฒนาอย่างก้าวกระโดด พร้อมรับมือกับความท้าทายจากสถานการณ์ที่มีความไม่แน่นอน ภายใต้นโยบายของกระทรวงสาธารณสุข ทั้ง 13 ประเด็น โดยเฉพาะนโยบายการส่งเสริมการมีบุตร ต้องเร่งรัดขับเคลื่อนการดําเนินการให้เห็นผลลัพธ์เป็นรูปธรรม และผลักดันให้บรรจุเป็นวาระแห่งชาติ ร่วมบูรณาการกับภาคส่วนที่เกี่ยวข้อง ในการกําหนดมาตรการส่งเสริมการมีบุตร ทั้งเรื่องคลินิกส่งเสริมการมีบุตร หน่วยคัดกรองโรคหายาก และการแก้ไขกฎหมายที่เป็นอุปสรรคต่อการเข้าถึงบริการรักษาภาวะมีบุตรยาก ด้วยเทคโนโลยีช่วยการเจริญพันธุ์ให้มีโอกาสมีลูกได้ รวมถึงบูรณาการขับเคลื่อนภายใต้ประเด็นเศรษฐกิจสุขภาพ การส่งเสริมสุขภาพและอนามัยสิ่งแวดล้อม ให้เกิดการพัฒนาเมืองต้นแบบชุมชนสุขภาพดี (Healthy City Models) และขับเคลื่อนนโยบายประเด็นอื่น ๆ ด้วย
น.ส.เกณิกา กล่าวต่อว่า นายสันติ มีความตั้งใจที่จะแก้ปัญหาอัตราการเกิดน้อยของประชากรน้อยลง ซึ่งกรมอนามัยเป็นผู้ที่สนับสนุน วางแผนในด้านต่างๆ ที่จะส่งเสริมการมีบุตรและอยากให้บรรจุเป็นวาระแห่งชาติ และมีสิ่งจูงใจให้สุภาพสตรีมีบุตร เพื่อให้พวกเขารู้สึกว่าการมีบุตรนั้นมีเกียรติ เสียสละ เพราะต้องยอมรับว่า สุภาพสตรีที่มีบุตรนั้นร่างกายจะทรุดโทรมค่อนข้างมาก กระทรวงสาธารณสุข มีหน้าที่ดูแลเรื่องเหล่านี้ ถ้าไม่นําร่องการให้เกียรติ ยกย่อง เพื่อให้เขารู้ว่าการมีบุตรเป็นสิ่งที่ช่วยประเทศชาติ น.ส.เกณิกา กล่าว
รัฐบาลไทย-ข่าวทำเนียบรัฐบาล-การแก้ไขปัญหาราคาน้ำมันเชื้อเพลิงเบนซิน แบ่งเบาภาระประชาชนทุกกลุ่มอย่างเท่าเทียม
วันพุธที่ 15 พฤศจิกายน 2566
การแก้ไขปัญหาราคาน้ํามันเชื้อเพลิงเบนซิน แบ่งเบาภาระประชาชนทุกกลุ่มอย่างเท่าเทียม
รัฐบาลเร่งดําเนินการแก้ไขปัญหาราคาน้ํามันเชื้อเพลิงเบนซิน แบ่งเบาภาระประชาชนทุกกลุ่มอย่างเท่าเทียม
วันนี้ (17 ตุลาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มอบหมายให้กระทรวงพลังงาน ทบทวนมาตรการลดราคาน้ํามันเชื้อเพลิงเบนซิน เพื่อช่วยลดค่าครองชีพให้กับประชาชน หลังจากที่ได้ดําเนินการมาแล้วในกลุ่มน้ํามันเชื้อเพลิงดีเซล
นางรัดเกล้า กล่าวว่า จากสถานการณ์ในปัจจุบัน ราคาน้ํามันเชื้อเพลิงในตลาดโลกมีแนวโน้มปรับตัวขึ้นสูง อย่างเลี่ยงไม่ได้ ดังนั้น รัฐบาลจึงมีการดําเนินนโยบายเพื่อรับมือราคาน้ํามันเชื้อเพลิงที่สูงขึ้น รวมถึงบรรเทาความเดือดร้อนของประชาชน ซึ่งได้ดําเนินการไปแล้วในกลุ่มน้ํามันเชื้อเพลิงดีเซล ในส่วนของน้ํามันเชื้อเพลิงเบนซิน กระทรวงพลังงานได้เสนอแนวทางการปรับลดราคาน้ํามันเชื้อเพลิงเบนซิน 2 แนวทาง ได้แก่ 1.ให้การช่วยเหลือสําหรับผู้ประกอบอาชีพขับมอเตอร์ไซค์รับจ้าง 2.ช่วยเหลือกลุ่มผู้มีรายได้น้อย โดยทั้ง 2 แนวทางนี้ จะใช้เงินจากกองทุนน้ํามันเดือนละ 95 ล้าน และ 4,000 ล้านบาท ตามลําดับ โดยจากทั้ง 2 แนวทางที่ได้เสนอมา พบว่ายังไม่ครอบคลุมเท่าที่ควร เนื่องจากจุดประสงค์ในการลดราคาน้ํามันเชื้อเพลิงเบนซิน คือการลดราคาในภาพรวม ให้ประชาชนทุกคนได้ประโยชน์อย่างเท่าเทียมกัน จึงเกิดเป็นแนวทางเลือกที่ 3.ลดราคาเชื้อเพลิงเบนซินทั้งระบบ โดยตั้งเป้าว่าลดให้ไม่น้อยกว่าดีเซล แต่ทั้งนี้ต้องหารือกับกระทรวงการคลังอีกครั้ง เพื่อให้ได้ตัวเลขที่ชัดเจน
ในส่วนของรายละเอียด จะมีการพูดคุยกันเพิ่มเติม เกี่ยวกับโครงสร้างของน้ํามันเชื้อเพลิงเบนซิน รวมถึงกฏระเบียบข้อบังคับต่างๆ โดยทางรัฐบาลจะได้ตั้งคณะกรรมการตรวจสอบเรื่องค่าการตลาดอย่างเป็นทางการ เพื่อขับเคลื่อนการดําเนินการในเรื่องนี้โดยเฉพาะ
“รัฐบาลได้เล็งเห็นถึงความเดือดร้อนของประชาชน จากค่าครองชีพในปัจจุบันที่พุ่งสูงขึ้น รัฐบาลและหน่วยงานที่เกี่ยวข้องจึงได้ดําเนินการตามแนวนโยบาย เพื่อช่วยแบ่งเบาภาระให้กับประชาชนทุกกลุ่ม โดยนโยบายการลดราคาน้ํามันเชื้อเพลิงเบนซิน ถือเป็นหนึ่งในนโยบายที่รัฐบาลต้องการดําเนินการอย่างเร่งด่วน ซึ่งคณะกรรมการดังกล่าวจะประชุมกันนัดแรกในวันที่ 18 ตุลาคม 2566 และคาดว่าจะมีข้อสรุปโดยเร็ว” นางรัดเกล้า กล่าว
รัฐบาลไทย-ข่าวทำเนียบรัฐบาล-นายกฯ เยือน ซานฟรานซิสโก ดึงดูดการลงทุนแล้วกว่า 3 แสนล้านบาท จาก 3 บริษัทชั้นนำ AWS Microsoft Google
วันพุธที่ 15 พฤศจิกายน 2566
นายกฯ เยือน ซานฟรานซิสโก ดึงดูดการลงทุนแล้วกว่า 3 แสนล้านบาท จาก 3 บริษัทชั้นนํา AWS Microsoft Google
.....
นายเศรษฐา ทวีสิน นายกรัฐมนตรี นําเสนอนโยบายรัฐบาลและศักยภาพของไทย ต่อบริษัทชั้นนําในหลายประเทศตั้งแต่ช่วงต้นของการเดินทางเยือน นครซานฟรานซิสโก สหรัฐอเมริกา ซึ่งเห็นผลเป็นการลงทุนในไทยจาก 3 บริษัทชั้นนําระดับโลก ด้วยมูลค่ามากกว่า 100,000 ล้านบาทต่อบริษัท ดังนี้
- Amazon Web Service (AWS) ลงทุนก่อสร้าง AWS Asia Pacific (Bangkok) Region สร้างประโยชน์ทางเศรษฐกิจในไทย เพิ่มขีดความสามารถในการแข่งขัน ปรับปรุงประสิทธิภาพภาครัฐ และช่วยสร้างแรงงานทักษะสูงที่ไทยขาดแคลน
- Microsoft ลงนาม MOU กับไทย เพิ่มโอกาสพัฒนาเทคโนโลยีดิจิทัล ช่วยปรับปรุงการให้บริการสาธารณะผ่านการเปลี่ยนแปลงบริการรัฐบาลอิเล็กทรอนิกส์
- Google ลงนาม MOU กับ กระทรวงดิจิทัลเพื่อเศรษฐกิจและสังคม เพิ่มขีดความสามารถในการแข่งขันทางดิจิทัล และพิจารณาไทยเป็นสถานที่ตั้งศูนย์ข้อมูล (Data Center) เพิ่มเติมเป็นแห่งที่ 4 ในบริเวณภูมิภาคเอเชีย-แปซิฟิก และเป็นแห่งที่ 11 ของโลก
.
อ่านเพิ่มเติม คลิก >>https://www.thaigov.go.th/news/contents/details/74756
.
#ไทยคู่ฟ้า#สื่อสารรัฐบาลไทย#APEC2023
-------------------
รัฐบาลไทย-ข่าวทำเนียบรัฐบาล-MEA แจ้งลดค่าไฟฟ้า Ft ตามนโยบายรัฐบาล เหลือ 20.48 สตางค์ต่อหน่วย ตั้งแต่กันยายน - ธันวาคม 2566
วันพุธที่ 15 พฤศจิกายน 2566
MEA แจ้งลดค่าไฟฟ้า Ft ตามนโยบายรัฐบาล เหลือ 20.48 สตางค์ต่อหน่วย ตั้งแต่กันยายน - ธันวาคม 2566
MEA แจ้งลดค่าไฟฟ้า Ft ตามนโยบายรัฐบาล เหลือ 20.48 สตางค์ต่อหน่วย ตั้งแต่กันยายน - ธันวาคม 2566
วันที่ 12 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ตามที่รัฐบาลมึนโยบายช่วยลดค่าครองชีพให้กับประชาชน รัฐบาลโดยกระทรวงแรงงาน ได้หารือกับผู้บริหารของกระทรวงพลังงาน และคณะกรรมการกํากับผู้บริหารของกระทรวงพลังงาน (กกพ.) โดยเร่งด่วน ซึ่ง MEA หรือการไฟฟ้านครหลวง ตอบรับมติคณะกรรมการกํากับกิจการพลังงาน (กกพ.) เห็นชอบปรับลดค่า Ft ในช่วงเดือนกันยายน - ธันวาคม 2566 เป็นอัตรา 20.48 สตางค์ต่อหน่วย ทําให้ค่าไฟฟ้าเฉลี่ยรวมทั้งประเทศอยู่ที่ประมาณ 3.99 บาทต่อหน่วย (ไม่รวมภาษีมูลค่าเพิ่ม)
นางรัดเกล้า กล่าวว่า สําหรับใบแจ้งค่าไฟฟ้ารอบเดือนกันยายน 2566 MEA จะดําเนินการ ดังนี้
- ผู้ใช้ไฟฟ้าซึ่งได้ชําระค่าไฟฟ้าไปแล้ว MEA จะคืนเงินส่วนต่างค่า Ft ของเดือนกันยายน ไปหักลดค่าไฟฟ้าในรอบบิลเดือนตุลาคมนี้ต่อไป
- ผู้ใช้ไฟฟ้าที่ยังไม่ได้ชําระค่าไฟฟ้า ตั้งแต่วันที่ 16 ตุลาคม เป็นต้นไป MEA จะปรับยอดชําระด้วยค่า Ft ใหม่ ให้ผู้ใช้ไฟฟ้า
"การลดค่าไฟฟ้าดังกล่าวเป็น การช่วยลดภาระค่าครองชีพของประชาชน นอกจากการลดค่าไฟฟ้าแล้ว ที่ผ่านมารัฐบาลยังได้ลดค่าน้ํามัน ซึ่งตลอดระยะ 1 เดือนที่รัฐบาลเข้ามาบริหารประเทศ รัฐบาลมุ่งมั่นเดินหน้าแก้ไขปัญหาให้กับประชาชนอย่างเป็นรูปธรรม และจะเดินหน้าขับเคลื่อนนโบายเพื่อประโยชน์ของประเทศชาติและประโยชน์ของประชาชน" นางรัดเกล้า ย้ํา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับ ผู้แทน สปป.ลาว ในฐานะคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ACWC) ด้านสิทธิสตรี และสหพันธ์แม่หญิงลาว
วันพุธที่ 15 พฤศจิกายน 2566
15/11/2566
รัฐมนตรีว่าการกระทรวงยุติธรรม ให้การต้อนรับ ผู้แทน สปป.ลาว ในฐานะคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ACWC) ด้านสิทธิสตรี และสหพันธ์แม่หญิงลาว
รัฐมนตรีว่าการกระทรวงยุติธรรม ให้การต้อนรับ ผู้แทน สปป.ลาว ในฐานะคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ACWC) ด้านสิทธิสตรี และสหพันธ์แม่หญิงลาว และคณะ เพื่อหารือความร่วมมือระหว่างประเทศด้านการพัฒนาคุ้มครองสิทธิ
เมื่อวันอังคารที่ ๑๔ พฤศจิกายน ๒๕๖๖ เวลา ๑๘.๐๐ น. ณ ห้องรับรองสํานักงานรัฐมนตรี ชั้น ๑๑ อาคารกระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย ดร.รัชดา ไชยคุปต์ ที่ปรึกษารัฐมนตรีว่ากระทรวงยุติธรรม ในฐานะผู้แทนไทยด้านสิทธิสตรีในคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ด้านสิทธิสตรี) ให้การต้อนรับ นางสุพาพอน ผานิด ผู้แทน สปป.ลาว ในฐานะคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ACWC) ด้านสิทธิสตรี และสหพันธ์แม่หญิงลาว และคณะ
ในโอกาสเข้าเยี่ยมคารวะและหารือในความร่วมมือระหว่างไทย - สปป.ลาว ในด้านการพัฒนาคุ้มครองสิทธิ และผลประโยชน์ที่ชอบด้วยกฎหมายของสตรี เพื่อการเสริมสร้างความสามัคคี และการส่งเสริมด้านสิทธิของสตรีโดยยึดหลักนิติธรรม ตลอดจนความเสมอภาคระหว่างชายและหญิง การส่งเสริมให้สตรีมีบทบาทการเป็นผู้นําในการบริหารงานของประเทศ การพัฒนาคุณค่าของสตรีทุกกลุ่มชาติพันธุ์ การพัฒนาคุณภาพชีวิตผู้ต้องขังหญิงในเรือนจํา การดูแลบุตรระหว่างบิดามารดาถูกต้องขัง และการมีส่วนร่วมในภารกิจในการปกป้องและพัฒนาประเทศ
ทั้งนี้ ในโอกาสที่ สปป.ลาวจะเป็นประธานอาเซียนในปี ๒๕๖๗ ซึ่งจะมีกิจกรรมในการส่งเสริมสิทธิสตรีในหลาย​ ๆ​ ด้าน และเพื่อขยายความร่วมมือ กระทรวงยุติธรรมมีความยินดีที่จะได้มีการแลกเปลี่ยนการศึกษาดูงานในระดับเจ้าหน้าที่ และความร่วมมือทางวิชาการของทั้งสองหน่วยงานเพื่อประโยชน์ในการพัฒนาประเทศในอนาคตต่อไป
รัฐบาลไทย-ข่าวทำเนียบรัฐบาล-ปลัดฯ ณัฐพล รับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในการพระราชพิธีทรงบำเพ็ญพระราชกุศลถวายผ้าพระกฐิน
วันพุธที่ 15 พฤศจิกายน 2566
15/11/2566
ปลัดฯ ณัฐพล รับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในการพระราชพิธีทรงบําเพ็ญพระราชกุศลถวายผ้าพระกฐิน
ปลัดฯ ณัฐพล รับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในการพระราชพิธีทรงบําเพ็ญพระราชกุศลถวายผ้าพระกฐิน
วันที่ 13 พฤศจิกายน 2566 เวลา 16.00 น. ดร.ณัฐพล รังสิตพล ปลัดกระทรวงอุตสาหกรรม รับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยพระบาทสมเด็จพระเจ้าอยู่หัวทรงพระกรุณาโปรดเกล้าฯ ให้เสด็จพระราชดําเนินแทนพระพระองค์ไปในการบําเพ็ญพระราชกุศลถวายผ้าพระกฐิน ณ พระอารามวัดเบญจมบพิตรดุสิตวนาราม
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ หารือภาคเอกชนระนอง ส่งเสริม แลนด์บริดจ์ เพิ่มศักยภาพด้านเศรษฐกิจในพื้นที่ภาคใต้
วันพุธที่ 15 พฤศจิกายน 2566
15/11/2566
ที่ปรึกษาฯ ดนัยณัฏฐ์ หารือภาคเอกชนระนอง ส่งเสริม แลนด์บริดจ์ เพิ่มศักยภาพด้านเศรษฐกิจในพื้นที่ภาคใต้
ที่ปรึกษาฯ ดนัยณัฏฐ์ หารือภาคเอกชนระนอง ส่งเสริม แลนด์บริดจ์ เพิ่มศักยภาพด้านเศรษฐกิจในพื้นที่ภาคใต้
วันที่ 10 พฤศจิกายน 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานการประชุมหารือร่วมกับภาคเอกชน สภาอุตสาหกรรมจังหวัดระนอง หอการค้าจังหวัดระนอง โดยมี นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม นายวิชญพรรณ พลอยทับทิม อุตสาหกรรมจังหวัดระนอง นายอารยะ เนตวงษ์ อุตสาหกรรมจังหวัดพังงา นายสุรศักดิ์ จิมาพันธ์ นายจีรวัฒน์ ตันสุเมธ รองประธานสภาอุตสาหกรรมจังหวัดระนอง พร้อมคณะ เข้าร่วมประชุมหารือ ณ สํานักงานอุตสาหกรรมจังหวัดระนอง
ที่ปรึกษาฯ ดนัยณัฏฐ์ กล่าวว่า ท่านรัฐมนตรีฯ พิมพ์ภัทรา ได้ให้ความสําคัญนโยบาย QuickWin 3 เรื่อง ได้แก่ ด้านรถยนต์ EV มาตรฐานความปลอดภัย ด้านการทดสอบ ด้านการใช้เหมืองโปรแตสผลิตปุ๋ย เพื่อลดการนําเข้าปุ๋ย และด้านมาตรฐานสินค้าฮาลาล ซึ่งความสําคัญของโครงการแลนบริดจ์ (Landbridge)
ได้แก่ เป็นประตูการค้า รองรับการนําเข้า-ส่งออก ของไทย เป็นประตูในการขนส่งและแลกเปลี่ยนสินค้าของประเทศในภูมิภาคอาเซียน เป็นทางเลือกในการถ่ายลําการขนส่งสินค้าระหว่างมหาสมุทรอินเดียและมหาสมุทรแปซิฟิก โดยเชื่อมต่อทางรางและถนน
เป็นทางเลือกในการขนส่งน้ํามันดิบ โดยขนส่งน้ํามันทางเรือจากช่องแคบฮอร์มุซ มายังท่าเรือระนอง และส่งผ่านทางท่อไปยังท่าเรือชุมพร เพื่อกระจายในภูมิภาคอาเซียน รวมถึงจีนในบางส่วน นอกจากนี้ ยังมีการตั้งเขตพื้นที่เศรษฐกิจเสรีดึงดูดนักลงทุน เพื่อพัฒนาอุตสาหกรรมหลังท่าเรือระนองและท่าเรือชุมพร ส่งเสริมแลนด์บริดจ์ เป็นการเพิ่มศักยภาพการแข่งขันด้านเศรษฐกิจในพื้นที่ภาคใต้ ในส่วนของ มาตรฐานฮาลาล รวอ. ได้มอบหมายศึกษาข้อมูลในพื้นที่ระเบียงเศรษฐกิจภาคใต้ (SEC) เพื่อให้เชื่อมโยงกับแลนด์บริดจ์  รวมถึงการสร้างเครือข่ายกับประเทศมาเลเซีย และประเทศอินโดนีเซียด้วย
ทั้งนี้ สภาอุตสาหกรรมจังหวัดระนอง และหอการค้าจังหวัดระนอง ได้พูดถึงภาพรวมเศรษฐกิจจังหวัดระนองว่า จังหวัดระนองกําลังพัฒนาเป็นเมืองท่องเที่ยวเชิงสุขภาพ แต่ขาดปัจจัยด้านการยกระดับคุณภาพ และการพัฒนาบุคลากร การพัฒนาเศรษฐกิจภายในจังหวัด ปัญหาจากพื้นที่ มีมาตรฐานสินค้า เทียร์สาม แต่ยังไม่ได้ส่งออก กลุ่มผู้ประกอบการธุรกิจของจังหวัดระนองที่อยู่ในเทียร์สามมีจํานวนน้อย การพัฒนาจึงทําได้ค่อนข้างยาก อีกทั้งเกษตรกรในจังหวัดระนอง ยังไม่มีกรรมสิทธิ์ในพื้นที่ทํากิน การยื่นขอรับสิทธิ์ต่าง ๆ จากภาครัฐจึงติดปัญหา ทําให้เกษตรไปต่อไม่ได้ รวมทั้งปัญหาด้านเงินลงทุน ภาคอุตสาหกรรมที่มีศักยภาพในจังหวัด ในกลุ่มที่มีศักยภาพก็จะชัดเจน แต่ในส่วนของกลุ่มสตาร์ทอัพ ก็จะประสบปัญหาเรื่องของการตลาด
รัฐบาลไทย-ข่าวทำเนียบรัฐบาล-กรมศุลกากรจับชายชาวไอวอเรียน ซ่อนโคคาอีนในร่างกาย มูลค่ากว่า 4.9 ล้านบาท
วันพุธที่ 15 พฤศจิกายน 2566
กรมศุลกากรจับชายชาวไอวอเรียน ซ่อนโคคาอีนในร่างกาย มูลค่ากว่า 4.9 ล้านบาท
กรมศุลกากรจับชายชาวไอวอเรียน ซ่อนโคคาอีนในร่างกายโดยการกลืน น้ําหนัก 1,660 กรัม มูลค่ากว่า 4.9 ล้านบาท ณ สํานักงานศุลกากรตรวจของผู้โดยสารท่าอากาศยานสุวรรณภูมิ
วันนี้ (14 พฤศจิกายน 2566) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายเดินหน้าปราบปรามยาเสพติดทั้งการผลิต การนําเข้า การนําผ่าน และการลักลอบจําหน่ายโดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดอย่างเข้มงวด และเร่งด่วน เพื่อให้เป็นไปตามนโยบายของท่านนายกรัฐมนตรีและรัฐมนตรีว่าการกระทรวงการคลัง กรมศุลกากรจึงเพิ่มความเข้มงวดในการเฝ้าระวังการลักลอบนําเข้าและส่งออกยาเสพติด ซึ่งปัจจุบันผู้กระทําความผิดมีแนวโน้มที่จะเปลี่ยนวิธีการลักลอบนําเข้าและส่งออกยาเสพติดหลากหลายรูปแบบและลดปริมาณให้น้อยลง เพื่อหลีกเลี่ยงการตรวจสอบของเจ้าหน้าที่ให้ได้มากที่สุด
จากการวิเคราะห์ข้อมูลจากสถิติการจับกุมยาเสพติดทางอากาศยานในช่วงที่ผ่านมา ตามโครงการ
สกัดกั้นยาเสพติดทางท่าอากาศยาน (Airport Interdiction Task Force : AITF) หรือ หน่วยสกัดกั้นยาเสพติดทางท่าอากาศยานนานาชาติ ที่เป็นการผนึกกําลังของกรมศุลกากร สํานักงานคณะกรรมการป้องกันและปราบปรามยาเสพติด กองบัญชาการตํารวจปราบปรามยาเสพติด ศูนย์รักษาความปลอดภัย กองบัญชาการกองทัพไทย จึงได้เฝ้าระวังการลักลอบนําเข้าและส่งออกยาเสพติดทุกรูปแบบ อาทิ ซุกซ่อนมากับพัสดุไปรษณีย์ หรือซุกซ่อนมากับผู้โดยสารที่เข้ามาและออกไปนอกประเทศ
โดยล่าสุด เมื่อวันที่ 11 พฤศจิกายน 2566 เจ้าหน้าที่ศุลกากรสํานักงานศุลกากรตรวจของผู้โดยสารท่าอากาศยานสุวรรณภูมิ ร่วมกับเจ้าหน้าที่กองสืบสวนและปราบปราม ได้ตรวจพบบัญชีรายชื่อผู้โดยสารชาย สัญชาติไอวอเรียน เดินทางด้วยสายการบิน ETHIOPIAN AIRLINES จากกรุงแอดดิสอาบาบา สหพันธ์สาธารณรัฐประชาธิปไตยเอธิโอเปีย ปลายทางท่าอากาศยานสุวรรณภูมิ ประเทศไทย ซึ่งเป็นผู้โดยสารที่มีความเสี่ยงในการลักลอบลําเลียงยาเสพติดเข้ามาในประเทศ เมื่อผู้โดยสารที่ต้องสงสัยเดินทางมาถึง ได้ขอตรวจสอบกระเป๋าสัมภาระ รวมถึงร่างกายโดยละเอียด และเห็นว่าผู้ต้องสงสัยแสดงอาการพิรุธ จึงส่งตัวเข้าตรวจสอบตามระบบ ผลปรากฎว่า พบยาเสพติดให้โทษประเภท 2 (โคคาอีน) ซุกซ่อนอยู่ภายในร่างกายโดยวิธีการกลืน น้ําหนักรวมสิ่งห่อหุ้ม 1,660 กรัม มูลค่า 4,980,000 บาท เจ้าหน้าที่ชุดจับกุม จึงทําบันทึกจับกุมและนําตัวส่งพนักงานสอบสวนสถานีตํารวจภูธรท่าอากาศยานสุวรรณภูมิเพื่อดําเนินคดีต่อไป
โฆษกกรมศุลกากร กล่าวต่ออีกว่า กรณีดังกล่าว เป็นความผิดตามมาตรา 242 และมาตรา 252 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด ในการนํายาเสพติดให้โทษประเภท 2 (โคคาอีน) เข้ามาในราชอาณาจักรและมียาเสพติดให้โทษประเภท 2 (โคคาอีน) ไว้ในครอบครอง อันส่งผลกระทบต่อความมั่นคงและความปลอดภัยของประชาชน
รัฐบาลไทย-ข่าวทำเนียบรัฐบาล-นายกฯ เผยข่าวดี 41 คนไทยได้กลับจากเมียนมา อีก 1-2 วัน
วันพุธที่ 15 พฤศจิกายน 2566
15/11/2566
นายกฯ เผยข่าวดี 41 คนไทยได้กลับจากเมียนมา อีก 1-2 วัน
นายกฯ เผยข่าวดี 41 คนไทยได้กลับจากเมียนมา อีก 1-2 วัน
วันนี้ (14 พฤศจิกายน 2566) เวลา 16.00 น. (ตามเวลาท้องถิ่นนครซานฟรานซิสโก ซึ่งช้ากว่าเวลาที่กรุงเทพฯ 15 ชั่วโมง) นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงกรณีกระทรวงกลาโหมเผยแผนการรับคนไทย 41 คน จากจังหวัดท่าขี้เหล็ก ประเทศเมียนมา กลับประเทศไทยว่า ต้องรอเวลา 1-2 วัน ประมาณวันที่ 16-17 พ.ย.นี้ ซึ่งได้มีการพูดคุยกับฝ่ายความมั่นคงและทางฝ่ายความมั่นคงจะแจ้งมาให้ทราบ ซึ่งเราต้องพยายามต่อไปเพื่อช่วยเหลือคนไทยกลับมาให้ได้
รัฐบาลไทย-ข่าวทำเนียบรัฐบาล-รมว.กห.เข้าร่วมการประชุมรัฐมนตรีกลาโหมอาเซียน (ASEAN Defence Ministers’ Meeting) หรือ ADMM ระหว่าง 15-17 พ.ย.66 ณ กรุงจาร์กาตา สาธารณรัฐอินโดนีเซีย
วันพุธที่ 15 พฤศจิกายน 2566
รมว.กห.เข้าร่วมการประชุมรัฐมนตรีกลาโหมอาเซียน (ASEAN Defence Ministers’ Meeting) หรือ ADMM ระหว่าง 15-17 พ.ย.66 ณ กรุงจาร์กาตา สาธารณรัฐอินโดนีเซีย
วัตถุประสงค์ : เพื่อเสริมสร้างสันติภาพและความมั่นคงในภูมิภาค ผ่านกลไกการหารือและความร่วมมือระหว่างเจ้าหน้าที่ระดับสูงภายในกลุ่มประเทศสมาชิกอาเซียน 10 ชาติ อย่างโปร่งใสและเปิดเผย
รวมทั้งสร้างความเชื่อมั่นและสนับสนุนความไว้วางใจระหว่างกัน
The Minister of Defence is participating in the ASEAN Defence Ministers’ Meeting (ADMM) in Jakarta, Indonesia, from November 15-17, 2023.
The objective is to enhance peace and stability in the region through dialogue and cooperation among high-level officials from the 10 ASEAN member countries. The process aims to be transparent and open, fostering trust and mutual support among the nations.
Stay tuned for updates here.
ติดตามข่าวสารอย่างใกล้ชิดได้ที่นี่
อัลบั้มภาพ
prev
next
ข่าวที่เกี่ยวข้อง
"ชาดา" นําประชุมอนุขับเคลื่อนปราบผู้มีอิทธิพลฯ เผยรายชื่อส่วนใหญ่ เกี่ยวพันยาเสพติด กําชับ มหาดไทย ต้อง "แยกน้ําแยกปลา" ระหว่างผู้เสพและผู้ค้า โดยเฉพาะเยาวชน ต้องมีศูนย์อบรมภาค
พ่อเมืองขอนแก่น ขานรับนโยบาย มท.1 สั่งการชุดปฏิบัติการพิเศษบูรณาการออกตรวจสถานบริการ/สถานประกอบการที่มีลักษณะคล้ายสถานบริการในพื้นที่ พบการกระทําผิดกฎหมายจํานวน 3 ร้าน
มท.1 ตรวจเยี่ยมและมอบนโยบาย "การประปาส่วนภูมิภาค" เน้นย้ําพัฒนาคุณภาพน้ําประปา ให้สะอาดดื่มได้ในทุกพื้นที่ทั่วประเทศ เพื่อลดภาระค่าใช้จ่ายประชาชน พร้อมยกระดับโครงสร้างพื้นฐานน้ําประปา
ปลัด มท. เป็นประธานนําภาคีเครือข่ายประกอบพิธีกรรมล้านนาโครงการปรับปรุงอาคารศาลากลางจังหวัดน่านหลังเก่าเป็นหอศิลปวัฒนธรรมเมืองน่านและแหล่งเรียนรู้ศิลปวัฒนธรรมล้านนาตะวันออก
มท.1 มอบนโยบายแก่เจ้าหน้าที่ผู้ปฏิบัติงานตามโครงการเดินสํารวจออกโฉนดที่ดิน พร้อมปล่อยแถวชาวดินเดินสํารวจออกโฉนดที่ดินและรังวัดรูปแปลงโฉนดที่ดินให้เป็นมาตรฐานเดียวกัน
รัฐบาลไทย-ข่าวทำเนียบรัฐบาล-”ไชยา“ มอบนโยบายขับเคลื่อนกรมหม่อนไหม ดึงอัตลักษณ์ความโดดเด่น พัฒนาศักยภาพการแข่งขัน ดันเป็น Soft Power ระดับโลก
วันพุธที่ 15 พฤศจิกายน 2566
”ไชยา“ มอบนโยบายขับเคลื่อนกรมหม่อนไหม ดึงอัตลักษณ์ความโดดเด่น พัฒนาศักยภาพการแข่งขัน ดันเป็น Soft Power ระดับโลก
”ไชยา“ มอบนโยบายขับเคลื่อนกรมหม่อนไหม ดึงอัตลักษณ์ความโดดเด่น พัฒนาศักยภาพการแข่งขัน ดันเป็น Soft Power ระดับโลก
นายไชยา พรหมา รัฐมนตรีช่วยว่าการกระทรวงเกษตรและสหกรณ์ มอบนโยบายแนวทางกรมหม่อนไหม ขับเคลื่อนงานที่สําคัญของกระทรวงเกษตร และเปิดโครงการเพิ่มประสิทธิภาพการปฏิบัติงานโครงการของ กรมหม่อนไหม ปีงบประมาณ 2567 ณ โรงแรมแคนทารี โฮเทล โคราช จังหวัดนครราชสีมา โดยมี นายสยาม ศิริมงคล ผู้ว่าราชการจังหวัดนครราชสีมา พันจ่าเอก ประเสริฐ มาลัย หัวหน้าผู้ตรวจราชการกระทรวงเกษตรและสหกรณ์ นายวัชรพงษ์ แก้วหอม รองอธิบดีกรมหม่อนไหม หัวหน้าส่วนราชการสังกัดกระทรวงเกษตรและสหกรณ์และเจ้าหน้าที่หน่วยงานที่เกี่ยวข้อง ว่า กระทรวงเกษตรฯ ตระหนักถึงความสําคัญในการดําเนินงานของกรมหม่อนไหม ซึ่งมีบทบาทหลักในการพัฒนาสินค้าท้องถิ่นผ้าไหมไทยของพี่น้องเกษตรกรมาอย่างต่อเนื่อง เพื่อให้เกษตรกรมีคุณภาพชีวิตที่ดีและรายได้มั่งคงมากขึ้น จึงได้มีการจัดสัมมนาโครงการเพิ่มประสิทธิภาพการปฏิบัติงานโครงการ และการขับเคลื่อนงานนโยบายที่สําคัญของกรมหม่อนไหม ปีงบประมาณ 2567  ทั้งนี้ รัฐมนตรีช่วยฯ ไชยา ได้มอบมอบนโยบายและแนวทางในการขับเคลื่อนงาน ตั้งแต่การถ่ายทอดภูมิปัญญาจากรุ่นสู่รุ่น การต่อยอดไปสู่การเรียนการสอนวิชาการปลูกหม่อนเลี้ยงไหมและกระบวนการทอผ้าไหมให้เป็นหลักสูตรในโรงเรียน การส่งเสริมให้ดีไซน์เนอร์รุ่นใหม่ออกแบบผลิตภัณฑ์และลวดลายผ้าไหม รวมถึงการออกแบบชุดผ้าไหมให้เข้ากับยุคสมัยใหม่ แสดงงานแฟชั่นโชว์ในต่างประเทศ ผลักดันให้เป็น Soft Power ไปทั่วโลก
นอกจากนั้น รัฐมนตรีช่วยฯ ไชยา ได้เปิดงาน “กระทรวงเกษตรและสหกรณ์ พบประชาชนและผู้ทอผ้าไหมปักธงชัย” พร้อมทั้งเยี่ยมชมผลิตภัณฑ์หม่อนไหมและผ้าไหมอําเภอปักธงชัย ณ ศูนย์ไหมนครชัยบุรินทร์ อําเภอปักธงชัย ซึ่งอําเภอปักธงชัย ถือว่าเป็นแหล่งผลิตผ้าไหมที่มีคุณภาพ มีกลุ่มผู้ทอผ้าไหมที่ผ่านการรับรองมาตรฐานผลิตภัณฑ์ผ้าไหมไทย “ตรานกยูงพระราชทาน” ตามมาตรฐานการตรวจสอบแหล่งที่มาของวัตถุดิบ กระบวนการผลิต และการรับรองร้านค้าจําหน่ายผ้าไหมที่ได้มาตรฐาน จํานวน 28 กลุ่ม และมีร้านค้าที่ได้ใบรับรองร้านค้าจําหน่ายผ้าไหมที่ได้มาตรฐาน จํานวน 28 ร้านค้า เพื่อให้ผู้บริโภคเกิดความมั่นใจ อีกทั้งยังเป็นการสร้างภาพลักษณ์ที่ดีให้กับร้านค้าที่ผ่านการรับรองจากกรมหม่อนไหม รวมถึงมีการผลิตผ้าไหมทั้งสิ้นประมาณ 194,202 เมตรต่อปี และสามารถผลิตผ้าไหมที่ผ่านการรับรองตรานกยูงพระราชทานปีละ 32,282 เมตร โดยจะมีแนวโน้มเพิ่มขึ้นเรื่อย ๆ จากการบูรณาการร่วมกันของหน่วยงานราชการที่เกี่ยวข้อง เพื่อผลักดันการผลิตผ้าไหมของอําเภอปักธงชัย ยกระดับมาตรฐานสู่สากล ต่อไป
รัฐบาลไทย-ข่าวทำเนียบรัฐบาล-นายกรัฐมนตรี และผู้บริหาร AWS จับมือร่วมกันพัฒนา digital transformation เพิ่มขีดความสามารถในการแข่งขันทางเศรษฐกิจของประเทศไทยในระดับโลก
วันพุธที่ 15 พฤศจิกายน 2566
15/11/2566
นายกรัฐมนตรี และผู้บริหาร AWS จับมือร่วมกันพัฒนา digital transformation เพิ่มขีดความสามารถในการแข่งขันทางเศรษฐกิจของประเทศไทยในระดับโลก
นายกรัฐมนตรี และผู้บริหาร AWS จับมือร่วมกันพัฒนา digital transformation เพิ่มขีดความสามารถในการแข่งขันทางเศรษฐกิจของประเทศไทยในระดับโลก
วันที่ 14 พฤศจิกายน 2566 เวลา 13.30 น. (ตามเวลาท้องถิ่นนครซานฟรานซิสโก ซึ่งช้ากว่าเวลาที่กรุงเทพฯ 15 ชั่วโมง) Amazon Web Services นําโดย คุณ Michael Punke, Global Vice President, Public Policy ได้เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
AWS ชื่นชมนายกรัฐมนตรีในการผลักดันการเติบโตของประเทศไทยผ่านเทคโนโลยีที่มีมูลค่าสูงและเศรษฐกิจที่ขับเคลื่อนด้วยนวัตกรรม AWS เดินหน้าให้การสนับสนุนการเปลี่ยนผ่านประเทศไทยสู่ยุคเศรษฐกิจดิจิทัลในทันที เพื่อทําให้ประเทศไทยเป็นผู้นําในเศรษฐกิจดิจิทัล และ innovation hub ผ่านการมาลงทุนของเทคโนโลยีคลาวนด์ (AI, ML, data analytics, IoT) ซึ่งเป็นโครงสร้างพื้นฐานทางด้านดิจิทัลที่สําคัญ และรากฐานในการพัฒนาประเทศทางด้านเศรษฐกิจและการเพิ่มโอกาสในการสร้างสรรค์นวัตกรรมใหม่ๆ ของคนรุ่นต่อไป
นายกรัฐมนตรีขอบคุณและให้การสนับสนุน AWS ที่เป็น hyperscale data center ระดับโลกเจ้าแรกที่กําลังลงทุนก่อสร้าง AWS Asia Pacific (Bangkok) Region ในประเทศไทย ด้วยงบประมาณกว่า 1.9 แสนล้านบาท (US$5 พันล้านบาท) ในระยะเวลากว่า 15 ปี
นายกรัฐมนตรีมั่นใจว่าการลงทุนของ AWS จะช่วยเพิ่มขีดความสามารถในการแข่งขันของประเทศ สร้างผลประโยชน์ทางเศรษฐกิจที่สําคัญในระยะยาว เพิ่มความปลอดภัย และปรับปรุงประสิทธิภาพการปฏิบัติงานของภาครัฐ และช่วยสร้างแรงงานที่มีทักษะสูงที่ประเทศไทยกําลังขาดแคลน
นายกรัฐมนตรีจะให้ความร่วมมือกับ AWS อย่างต่อเนื่องในการมาลงทุนครั้งนี้ ทั้งในการสนับสนุนให้เกิดการใช้คลาวน์ให้ครบทุกภาคส่วนต่างๆ เพื่อขับเคลื่อนประสิทธิภาพการพัฒนาบริการทางดิจิทัลให้แก่ประชาชนทั้งของรัฐและเอกชน อาทิ การเงิน อุตสาหกรรมการผลิต สาธารณสุข การค้าปลีก และ SMEs, การสร้างรัฐบาลดิจิทัลของทุกหน่วยงานให้เป็นรูปธรรมด้วยนโยบาย Cloud First Policy, การผลักดันความร่วมมือด้านพลังงานหมุนเวียน สอดรับกับความเป็นผู้นําระดับโลก ในการก่อตั้งคําปฏิญาณ​ Climate Pledge ของ AWS ในการขับเคลื่อนการดําเนินงานดาต้าเซ็นเตอร์ทั่วโลกด้วยพลังงานหมุนเวียน 100% ภายในปี 2025 รวมไปถึงการพัฒนาบุคลากรให้มีความรู้และทักษะเรื่องคลาวน์เทียบเท่ามาตรฐานโลกและได้รับการจ้างงานหลังจบหลักสูตรทันทีผ่านโครงการ AWS re/Start และอื่นๆ เป็นต้น
รัฐบาลไทย-ข่าวทำเนียบรัฐบาล-EXIM BANK ฉลองความสำเร็จการให้บริการขึ้นทะเบียนคาร์บอนเครดิต ขับเคลื่อนยุทธศาสตร์ BCG ผลักดันตลาดซื้อขายคาร์บอนเครดิตของประเทศไทย
วันพุธที่ 15 พฤศจิกายน 2566
EXIM BANK ฉลองความสําเร็จการให้บริการขึ้นทะเบียนคาร์บอนเครดิต ขับเคลื่อนยุทธศาสตร์ BCG ผลักดันตลาดซื้อขายคาร์บอนเครดิตของประเทศไทย
เปิดโอกาสให้ผู้ประกอบการ SMEs หรือโครงการขนาดเล็กที่ไม่มีความคุ้มค่าในการขึ้นทะเบียนคาร์บอนเครดิต สามารถขอขึ้นทะเบียนเพื่อรับผลประโยชน์จากคาร์บอนเครดิตเพิ่มเติม โดย EXIM BANK เป็นผู้รับผิดชอบค่าใช้จ่ายในการขึ้นทะเบียน
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) และนายวรพจน์ เพียรอภิธรรม ประธานเจ้าหน้าที่บริหาร บริษัท คอทโก้เมททอลเวอร์คส จํากัด (มหาชน) (CCM) ร่วมฉลองความสําเร็จในการขึ้นทะเบียนโครงการลดก๊าซเรือนกระจกภาคสมัครใจตามมาตรฐานของประเทศไทย (Thailand Voluntary Emission Reduction Program : T-VER) แบบแผนงาน (Programme of Activites : PoA) กับองค์การบริหารจัดการก๊าซเรือนกระจก (องค์การมหาชน) (อบก.) เพื่อผลักดันตลาดซื้อขายคาร์บอนเครดิตของประเทศไทย ณ EXIM BANK สํานักงานใหญ่ เมื่อวันที่ 14 พฤศจิกายน 2566
EXIM BANK เป็นสถาบันการเงินแห่งแรกของประเทศไทยที่ได้รับอนุมัติโครงการ T-VER PoA จาก อบก. รองรับการขึ้นทะเบียนคาร์บอนเครดิตของโครงการผลิตไฟฟ้าจากพลังงานแสงอาทิตย์หลายโครงการ จํานวน 60,000 ตันคาร์บอนไดออกไซด์ต่อปี หรือประมาณ 80 เมกะวัตต์ ระยะเวลาโครงการทั้งสิ้น 14 ปี ซึ่ง EXIM BANK ได้เปิดโอกาสให้ผู้ประกอบการ SMEs หรือโครงการขนาดเล็กที่ไม่มีความคุ้มค่าในการขึ้นทะเบียนคาร์บอนเครดิต สามารถขอขึ้นทะเบียนเพื่อรับผลประโยชน์จากคาร์บอนเครดิตเพิ่มเติม โดย EXIM BANK เป็นผู้รับผิดชอบค่าใช้จ่ายในการขึ้นทะเบียน และส่วนแบ่งที่ EXIM BANK ได้รับเป็นคาร์บอนเครดิตจากโครงการนี้จะนําไปชดเชยกับปริมาณก๊าซเรือนกระจกที่ปล่อยออกมาจากกิจกรรมต่าง ๆ ของ EXIM BANK เพื่อให้บรรลุเป้าหมายลดการปล่อยก๊าซเรือนกระจกเป็นศูนย์ต่อไป ทั้งนี้ CCM เป็นลูกค้ารายแรกที่เข้าร่วมโครงการ T-VER PoA กับ EXIM BANK ภายหลังได้รับการสนับสนุนสินเชื่อเพื่อลงทุนติดตั้งระบบผลิตไฟฟ้าบนหลังคาโรงงาน (Solar Rooftop)
“EXIM BANK มุ่งสู่เป้าหมายการเป็น Green Development Bank จึงเริ่มต้นผลักดันให้เกิดการซื้อขายคาร์บอนเครดิต เพื่อนําไปหักลบกับมลพิษที่ปล่อย ทําให้เกิดความเป็นกลางทางคาร์บอน ควบคู่กับการสานพลังกับผู้มีส่วนได้ส่วนเสีย สร้างระบบนิเวศครบวงจรที่จะนําไปสู่การลดการปล่อยก๊าซเรือนกระจกขององค์กรและประเทศไทยได้ตามเป้าหมาย” ดร.รักษ์ กล่าว
รัฐบาลไทย-ข่าวทำเนียบรัฐบาล-ธอส. มอบโชคส่งท้ายปี กับ สลากออมทรัพย์สุดพรีเมียม ชุดพราวพิมาน Plus ปี 2566
วันพุธที่ 15 พฤศจิกายน 2566
15/11/2566
ธอส. มอบโชคส่งท้ายปี กับ สลากออมทรัพย์สุดพรีเมียม ชุดพราวพิมาน Plus ปี 2566
ธอส. มอบโชคส่งท้ายปี กับ สลากออมทรัพย์สุดพรีเมียม ชุดพราวพิมาน Plus ปี 2566 หน่วยละ 10 ล้านบาท ผลตอบแทนหน้าสลากสูงถึง 2.00% ต่อปี เปิดจองสิทธิ์ 20 - 30 พ.ย.66 นี้
ธนาคารอาคารสงเคราะห์ (ธอส.) เพิ่มทางเลือกและมอบโชคส่งท้ายปี 2566 ให้กับผู้รักการออม กับ สลากออมทรัพย์สุดพรีเมียม ชุดพราวพิมาน Plus ปี 2566 หน่วยละ 10 ล้านบาท อายุสลาก 2 ปี ผลตอบแทนหน้าสลากสูงถึง 2.00% ต่อปี เมื่อฝากครบกําหนดจะได้รับเงินต้นพร้อมผลตอบแทนจากอัตราดอกเบี้ยรวมหน่วยละ 10.4 ล้านบาท อีกทั้ง ยังมีสิทธิ์ลุ้นรางวัลทุกเดือนรวม 24 ครั้ง ประกอบด้วย รางวัลที่ 1 มูลค่ารางวัลละ 1 ล้านบาท จํานวน 1 รางวัล รางวัลที่ 2 รางวัลละ 5 แสนบาท จํานวน 2 รางวัล และรางวัลที่ 3 รางวัลละ 1 แสนบาท จํานวน 10 รางวัล และพิเศษรางวัลเลขท้าย 1 ตัว รางวัลละ 10,000 บาท (หมุน 1 ครั้ง) คิดเป็นโอกาสในการถูกรางวัลถึง 10% นับเป็นสลากออมทรัพย์ที่ได้รับผลตอบแทนหน้าสลากและโอกาสในการถูกรางวัลที่สูงที่สุดในตลาดขณะนี้ และยังได้รับการยกเว้นภาษีเงินได้บุคคลธรรมดาสําหรับดอกเบี้ยและเงินรางวัลอีกด้วย จําหน่ายตั้งแต่วันที่ 2 ธันวาคม 2566 เป็นต้นไปจนกว่าจะเต็มกรอบวงเงิน ออกรางวัลครั้งแรกวันที่ 16 ธันวาคม 2566 พิเศษ! สําหรับผู้ที่จองสิทธิ์ซื้อสลากตั้งแต่วันที่ 20-30 พฤศจิกายน 2566 และซื้อสลากตั้งแต่วันที่ 2-30 ธันวาคม 2566 ณ สาขาธนาคารทั่วประเทศ รับฟรี ลําโพง JBL รุ่น GO3 มูลค่า 1,790 บาท ท่านละ 1 เครื่อง สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-นายกฯ หารือ ผู้บริหาร ม.สแตนด์เฟิร์ด พัฒนาสตาร์ทอัพไทย พร้อม ชวน นศ.ไทย เรียนจบแล้วกลับไปทำงานบ้านเกิดเพื่อเป็นอนาคตของชาติ
วันพุธที่ 15 พฤศจิกายน 2566
15/11/2566
นายกฯ หารือ ผู้บริหาร ม.สแตนด์เฟิร์ด พัฒนาสตาร์ทอัพไทย พร้อม ชวน นศ.ไทย เรียนจบแล้วกลับไปทํางานบ้านเกิดเพื่อเป็นอนาคตของชาติ
นายกฯ หารือ ผู้บริหาร ม.สแตนด์เฟิร์ด พัฒนาสตาร์ทอัพไทย พร้อม ชวน นศ.ไทย เรียนจบแล้วกลับไปทํางานบ้านเกิดเพื่อเป็นอนาคตของชาติ
วันนี้ (14 พฤศจิกายน 2566) เวลา 16.00 น. (ตามเวลาท้องถิ่นนครซานฟรานซิสโก ซึ่งช้ากว่าเวลาที่กรุงเทพฯ 15 ชั่วโมง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงการเดินทางไปมหาวิทยาลัยสแตนเฟิร์ด โดยได้ พูดคุยกับระดับศาสตราจารย์ ของมหาวิทยาลัย มีการพูดคุยใน2 ประเด็นหลัก ประเด็นแรกการพัฒนาสตาร์ทอัพ ที่ประเทศไทย ยังไม่มียูนิคอร์น หรือบริษัทสตาร์ทอัพที่มีมูลค่าทางการตลาดสูง เกิน 36,000 ล้านบาท แต่ก็ถือว่าเป็นโอกาสที่จะให้นักลงทุนต่างประเทศ หรือคนรุ่นใหม่ที่อยากจะมาอยู่ในประเทศไทย ได้พัฒนาธุรกิจให้กลายเป็นยูนิคอร์นให้ได้
ประเด็นที่สอง มีการหารือความร่วมมือการแก้ปัญหาการทําลายป่าและการบริหารจัดการน้ํา ซึ่งเดือนหน้าจะเข้าสู่ช่วงที่ฝุ่น Pm 2.5 มีปริมาณสะสมสูงแล้ว โดยอาจจะทําเป็นแซนด์บ็อกซ์ ในเมืองหนึ่ง หรือจังหวัดใดจังหวัดหนึ่ง เพื่อให้สังคมมีส่วนร่วมในการแก้ไขปัญหา pm 2.5 ลดลง
สําหรับการพบกับนักศึกษาไทยในมหาวิทยาลัยสแตนเฟิร์ดส่วนใหญ่เป็นนักศึกษาระดับปริญญาตรี เป็นนักศึกษาระดับท็อป หรือ ระดับมันสมองของประเทศ แต่ส่วนมากบอกว่าหลังสําเร็จการศึกษาแล้วจะหาประสบการณ์ การทํางานในต่างประเทศก่อนซึ่งถือเป็นสิ่งที่ดี แต่ทําให้มีความกังวลว่าคนเหล่านี้จะกลับไปทํางานที่ประเทศไทยหรือไม่ จึงเป็นหน้าที่ของนายกรัฐมนตรี ที่จะทําให้นักศึกษาเหล่านี้มีความสบายใจว่าเมื่อกลับประเทศแล้วจะมีงานที่เหมาะสม มีหน้าที่การงานที่ดี เป็นอนาคตที่ดีของประเทศต่อไป
ผู้สื่อข่าวถามว่าจากที่พบกับนักศึกษาไทย ในมหาลัยสแตนเฟิร์ด อยากให้ช่วยเรื่องใดบ้าง นายเศรษฐา กล่าวว่า นักศึกษาเหล่านี้มีความรักบ้าน แต่ก็ห่วงอนาคตตัวเอง เมื่อกลับไปประเทศไทยอยากมีงานที่ดีรองรับ หลายคนที่เป็นนักศึกษาทุน ต้องกลับไปใช้ทุน แต่หลายคนที่เรียนเกี่ยวกับงานด้านวิจัย ทํางานงานวิจัย อยู่ที่สหรัฐฯจะมีรายได้สูงกว่าได้รับการสนับสนุนจากภาคเอกชน หากกลับไปเมืองไทยรายได้ก็ต่ําจึงมีความกังวลเรื่องนี้
รัฐบาลไทย-ข่าวทำเนียบรัฐบาล-"กัญจนา" ที่ปรึกษา ศรส. พม. ให้กำลังใจพ่อ - แม่ “ครูเจี๊ยบ” ที่สุพรรณบุรี ย้ำ "ไม่แค่สูญเสียเสาหลักของบ้าน แต่สังคมไทยสูญเสียแม่พิมพ์ของชาติ"
วันพุธที่ 15 พฤศจิกายน 2566
"กัญจนา" ที่ปรึกษา ศรส. พม. ให้กําลังใจพ่อ - แม่ “ครูเจี๊ยบ” ที่สุพรรณบุรี ย้ํา "ไม่แค่สูญเสียเสาหลักของบ้าน แต่สังคมไทยสูญเสียแม่พิมพ์ของชาติ"
"กัญจนา" ที่ปรึกษา ศรส. พม. ให้กําลังใจพ่อ - แม่ “ครูเจี๊ยบ” ที่สุพรรณบุรี ย้ํา "ไม่แค่สูญเสียเสาหลักของบ้าน แต่สังคมไทยสูญเสียแม่พิมพ์ของชาติ"
เมื่อวันที่ 14 พฤศจิกายน 2566 นางสาวกัญจนา ศิลปอาชา ที่ปรึกษาคณะที่ปรึกษาติดตามและเร่งรัดขับเคลื่อนนโยบายรัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะที่ปรึกษาศูนย์เร่งรัดจัดการสวัสดิภาพประชาชน (ศรส.) กระทรวงการพัฒนาสังคมและความมั่นคงของมนุษย์ (พม.) ลงพื้นที่ อ.สองพี่น้อง จ.สุพรรณบุรี เพื่อเยี่ยมให้กําลังใจครอบครัวของ นางสาวศิรดา สินประเสริฐ หรือครูเจี๊ยบ จากเหตุการณ์ถูกกลุ่มวัยรุ่นยิงเสียชีวิต
นางสาวกัญจนา เปิดเผยว่า ตนได้มาให้กําลังใจพ่อและแม่ของครูเจี๊ยบ เพราะพรุ่งนี้จะมีพิธีฝังโดยได้นําเงินมาช่วยเหลือครอบครัวครูเจี๊ยบจํานวนหนึ่ง พร้อมกับพูดคุยว่า ตนขอให้กําลังใจและทราบดีว่าเป็นการสูญเสียอย่างกะทันหัน ซึ่งครูเจี๊ยบเป็นเสาหลักของครอบครัว และรู้สึกเห็นใจพ่อและแม่รวมถึงครอบครัว อย่างไรก็ตาม ทางกระทรวงศึกษาธิการมีเงินสงเคราะห์ช่วยเหลือครูจํานวนหนึ่งจากกองทุนฯ ครูแล้ว ซึ่งคิดว่าเงินจํานวนนี้น่าจะช่วยเหลือพ่อแม่ได้ นอกจากนี้ ยังทราบว่าความเป็นห่วงเดียวของครูเจี๊ยบ นอกจากพ่อแม่แล้ว คือหลานชาย ซึ่งเป็นลูกของพี่ชายที่เสียชีวิตไปแล้ว ขณะนี้กําลังสอบต่อเข้าเรียน ปวส. โดยตน และ นายณัฐวุฒิ ประเสริฐสุวรรณ สส.สุพรรณบุรี พรรคชาติไทยพัฒนา จะช่วยกันสมทบทุนการศึกษาให้คนละ 2,000 ต่อเดือน รวมเป็น 4,000 ต่อเดือน จนเรียนจบปวส.ในอีก 2 ปีข้างหน้า
นางสาวกัญจนา กล่าวเพิ่มเติมว่า เหตุการณ์นี้เป็นเรื่องที่น่าเสียใจเพราะไม่ใช่เพียงครอบครัวครูเจี๊ยบที่สูญเสียครูเจี๊ยบซึ่งเป็นเสาหลักของครอบครัวไป แต่สังคมไทยก็เสียบุคลากรที่มีคุณค่า ครูเจี๊ยบเป็นครูมา 27 ปี เป็นครูดีเด่นได้รับรางวัลมากมาย เป็นที่รักของลูกศิษย์ ถือเป็นความสูญเสียของสังคมไทย ที่สูญเสียแม่พิมพ์ของชาติ ที่จะผลิตบุคลากรให้กับประเทศไทยได้ ซึ่งตนก็รู้สึกเสียใจ ส่วนคดีขอให้เป็นหน้าที่ของตํารวจ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ศิรินันท์ หารือสมาคมเครื่องนุ่งห่มไทย ชี้แนวทางในการพัฒนาอุตสาหกรรมเครื่องนุ่งห่มของประเทศ
วันพุธที่ 15 พฤศจิกายน 2566
15/11/2566
ผู้ช่วยรัฐมนตรีฯ ศิรินันท์ หารือสมาคมเครื่องนุ่งห่มไทย ชี้แนวทางในการพัฒนาอุตสาหกรรมเครื่องนุ่งห่มของประเทศ
ผู้ช่วยรัฐมนตรีฯ ศิรินันท์ หารือสมาคมเครื่องนุ่งห่มไทย ชี้แนวทางในการพัฒนาอุตสาหกรรมเครื่องนุ่งห่มของประเทศ
วันที่ 14 พฤศจิกายน 2566 นางสาวศิรินันท์ ศิริพาณิชย์ ผู้ช่วยรัฐมนตรีประจํากระทรวงอุตสาหกรรม ร่วมหารือกับนายยศธน กิจกุศล นายกสมาคมเครื่องนุ่งห่มไทย และคณะ เพื่อหารือแนวทางในการพัฒนาอุตสาหกรรมเครื่องนุ่งห่มของประเทศ โดยมีนายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม นายวัชรุน จุ้ยจําลอง รองอธิบดีกรมส่งเสริมอุตสาหกรรม ร่วมหารือด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
ผู้ช่วยรัฐมนตรีประจํากระทรวงอุตสาหกรรม กล่าวว่า กระทรวงอุตสาหกรรม ให้ความสําคัญกับผู้ประกอบการในทุกระดับ โดยเน้นย้ําให้ผู้ประกอบการจัดทําสินค้าที่มีมาตรฐานในทุกขั้นตอน และองค์กรต้องมีความยั่งยืนคืออยู่ร่วมกับสังคมโรงงานได้อย่างปกติสุข โดยมีการดําเนินการต่าง ๆ ที่เป็นประโยชน์กับผู้ประกอบการ อาทิ 1. โครงการ SME D Coach ภายใต้กรมส่งเสริมอุตสาหกรรม ซึ่งเป็นศูนย์ให้คําปรึกษาครบวงจร โดยผู้ที่มีความรู้ ความเชี่ยวชาญ ทั้งด้านวิชาการและประสบการณ์จริง 2. การส่งเสริมการผลิตสินค้ากลุ่ม BCG และการผลิตที่ลดผลกระทบต่อสิ่งแวดล้อม โดยมีการปล่อยสินเชื่อโดย SME D Bank (ธนาคารพัฒนาวิสาหกิจขนาดกลางและขนาดย่อมแห่งประเทศไทย) เช่น สินเชื่อลดโลกร้อน (Decarbonize Loan) ภายใต้กองทุนพัฒนาเอสเอ็มอีตามแนวประชารัฐ วงเงินรวม 1,500 ล้านบาท สนับสนุนให้ผู้ประกอบการ SME เข้าถึงแหล่งเงินทุนดอกเบี้ยต่ํา นําไปปรับปรุงหรือลงทุนในธุรกิจสีเขียวเป็นมิตรต่อสิ่งแวดล้อมและเติบโตอย่างยั่งยืน ซึ่งผู้ประกอบที่ต้องการทราบถึงโครงการหรือข้อแนะนํา สามารถดูรายละเอียดได้ในเว็บไซต์ i-industry.co.th ซึ่งเป็นแพลตฟอร์มที่ทําการรวบรวมข้อมูลต่าง ๆ ของกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามความคืบหน้าการช่วยเหลือชาวไทยในเมืองเล้าก์ก่าย ล่าสุดประสานให้ความช่วยเหลือ 41 คน คาดส่งตัวได้ภายใน 17 พฤศจิกายน 2566
วันพุธที่ 15 พฤศจิกายน 2566
15/11/2566
โฆษกรัฐบาลเผย นายกฯ ติดตามความคืบหน้าการช่วยเหลือชาวไทยในเมืองเล้าก์ก่าย ล่าสุดประสานให้ความช่วยเหลือ 41 คน คาดส่งตัวได้ภายใน 17 พฤศจิกายน 2566
สั่งการเร่งประสานช่วยเหลือคนไทยต่อเนื่อง
วันนี้ (15 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามการช่วยเหลือชาวไทยในเมืองเล้าก์ก่าย รัฐฉาน สาธารณรัฐแห่งสหภาพเมียนมา อย่างใกล้ชิด โดยความคืบหน้าล่าสุด กองทัพบกเตรียมแผนรับคนไทย จํานวน 41 คน โดยคาดว่าจะสามารถส่งตัวคนไทยกลุ่มนี้ได้ภายในวันที่ 17 พฤศจิกายน 2566 เพื่อเดินทางกลับประเทศ
โฆษกประจําสํานักนายกรัฐมนตรีกล่าวว่า แผนการรับตัวคนไทยจํานวน 41 คน ซึ่งอยู่ในความรับผิดชอบของทหารว้า โดยกองทัพบกได้ใช้กลไกความร่วมมือด้านการทหาร ผ่านกลไกคณะกรรมการชายแดนส่วนท้องถิ่นไทย - เมียนมา (Township Border Committee: TBC) ประสานขอให้ทหารว้าเคลื่อนย้ายคนไทยกลุ่มนี้จากเมืองหนานเติ้ง มาส่งมอบให้กับทหารเมียนมา ในพื้นที่ จ.เชียงตุง เมียนมา แล้วจึงเคลื่อนย้ายคนไทยต่อมายัง จ.ท่าขี้เหล็ก เมียนมา ซึ่งฝ่ายเมียนมายืนยันว่าสามารถส่งตัวคนไทยกลุ่มนี้มายัง จ.ท่าขี้เหล็ก ได้อย่างเร็วที่สุดคือ วันที่ 16 พ.ย. 2566 และอย่างช้าที่สุดไม่เกิน วันที่ 17 พ.ย. 2566 ก่อนที่คณะกรรมการ TBC ฝ่ายไทย จะเข้าไปรับตัวมายังพื้นที่ อ.แม่สาย จ.เชียงราย ต่อไป
ทั้งนี้ ในส่วนของคนไทยที่ยังคงอยู่ในเมืองเล้าก์ก่าย กระทรวงการต่างประเทศ อยู่ระหว่างประสานการปฏิบัติกับเมียนมาและจีน เพื่อขอรับตัวคนไทยกลุ่มนี้กลับประเทศโดยเร็วที่สุด พร้อมทั้งประสานกับทุกฝ่ายที่เกี่ยวข้องเพื่อเตรียมการอพยพคนไทยออกมายังพื้นที่ปลอดภัยโดยเร็วที่สุด ขณะเดียวกัน กระทรวงกลาโหมได้ประสานการทํางานร่วมกับหน่วยงานที่เกี่ยวข้อง ติดตามและประเมินสถานการณ์ในพื้นที่ เพื่อวางแผนความเป็นไปได้ในการเคลื่อนย้ายคนไทยที่ยังตกค้างอยู่ในพื้นที่ ให้สามารถเดินทางกลับประเทศโดยสวัสดิภาพ
“นายกรัฐมนตรีกําชับหน่วยงานที่เกี่ยวข้องให้ดูแล อํานวยความสะดวก การดําเนินการช่วยเหลืออย่างสุดกําลัง พร้อมเร่งประสานหาแนวทางช่วยเหลือคนไทยในเมียนมาที่ยังตกค้างอยู่ จึงขอให้มั่นใจว่า รัฐบาลให้ความสําคัญสูงสุดต่อการช่วยเหลือพี่น้องคนไทย และรัฐบาลไม่ได้นิ่งนอนใจ ทุกหน่วยงานกําลังดําเนินการในทุกวิถีทางเพื่อช่วยเหลืออย่างสุดความสามารถ เพื่อให้คนไทยได้กลับประเทศอย่างรวดเร็วและปลอดภัย” นายชัย กล่าว
รัฐบาลไทย-ข่าวทำเนียบรัฐบาล-​นายกรัฐมนตรีย้ำ ประเทศไทยมีวิกฤตเศรษฐกิจที่จำเป็นต้องกู้ ยืนยันไม่มีอคติ น้อมรับทุกความเห็นต่าง
วันพุธที่ 15 พฤศจิกายน 2566
15/11/2566
​นายกรัฐมนตรีย้ํา ประเทศไทยมีวิกฤตเศรษฐกิจที่จําเป็นต้องกู้ ยืนยันไม่มีอคติ น้อมรับทุกความเห็นต่าง
​นายกรัฐมนตรีย้ํา ประเทศไทยมีวิกฤตเศรษฐกิจที่จําเป็นต้องกู้ ยืนยันไม่มีอคติ น้อมรับทุกความเห็นต่าง
วันนี้ (14 พฤศจิกายน 2566) เวลา 16.00 น. (ตามเวลาท้องถิ่นนครซานฟรานซิสโก ซึ่งช้ากว่าเวลาที่กรุงเทพฯ 15 ชั่วโมง) นายเศรษฐาทวีสิน นายกรัฐมนตรี และรัฐมนตรีว่าการกระทรวงการคลัง ให้สัมภาษณ์กรณีที่พรรคเพื่อไทย จะเตรียมแผนสํารองหาก พ.ร.บ.เงินกู้ 5 แสนล้านบาท ไม่ผ่านการตีความจากคณะกรรมการกฤษฎีกา ว่า ไม่เฉพาะพรรคเพื่อไทยอย่างเดียวที่กังวล แต่ประชาชนที่อยู่ต่างจังหวัด ที่ประสบปัญหาสะสมมาโดยตลอดในเรื่องของจีดีพีที่ไม่เติบโตมานาน ทุกคนมีความเป็นห่วงว่านโยบายนี้จะเป็นอย่างไร ซึ่งตนเคยพูดไปแล้วว่าประเทศไทยอยู่ในสภาพเศรษฐกิจวิกฤตและมีความจําเป็นที่จะต้องกระตุ้นเศรษฐกิจ โดยนโยบายดิจิทัล วอลเล็ต ถือเป็นนโยบายสําคัญที่เราจะผลักดันให้เกิดขึ้น และมั่นใจว่าจะมีการผลักดันให้เกิดขึ้น
สําหรับกรณีที่นายชัยธวัช ตุลาธน หัวหน้าพรรคก้าวไกล แสดงความเห็นว่าไม่ขัดขวางนโยบายแจกเงินดิจิทัล แต่หากรัฐบาลเดินหน้าต่อควรมีแผนเตรียม นายกฯ กล่าวว่า ไม่อยากจะบอกว่ามีแผนสํารองอย่างไร แต่เราทํางานโดยมีหลายมาตรการที่กระตุ้นเศรษฐกิจออกมา วันนี้โฟกัสเรื่องดิจิทัลวอลเล็ต และที่ผ่านมารัฐบาลแสดงจุดยืนชัดเจนที่จะกระตุ้นเศรษฐกิจ และมีขั้นตอนชัดเจน อีกทั้งต้องคอยฟังทางคณะกรรมการกฤษฎีกา และขออนุมัติจากรัฐสภา ที่ชัดเจนออกมาด้วย
ผู้สื่อข่าวถามว่าพรรคก้าวไกล หวังว่าความเห็นที่พรรคได้สะท้อนออกมา ที่มีหลายเรื่องเห็นต่างอยากให้รัฐบาลมองอย่างไม่มีอคติ นายกฯ กล่าวว่า ไม่มีอคติอยู่แล้ว ยืนยันว่าน้อมรับทุกคําแนะนํา หากเกิดอะไรขึ้น เราแก้ไขปรับปรุงได้ และเชื่อมั่นว่านโยบายดิจิทัล วอลเล็ต มีความชัดเจนในการรับฟังความเห็นจากทุกฝ่าย ต้องขอบคุณความเห็นดีจากพรรคก้าวไกล
รัฐบาลไทย-ข่าวทำเนียบรัฐบาล-ดีอี ร่วมบรรยายพิเศษ ในงาน Telecoms World Asia 2023
วันพุธที่ 15 พฤศจิกายน 2566
ดีอี ร่วมบรรยายพิเศษ ในงาน Telecoms World Asia 2023
ดีอี ร่วมบรรยายพิเศษ ในงาน Telecoms World Asia 2023
วันนี้ (15 พฤศจิกายน 2566) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอี) เข้าร่วมเป็นวิทยากรพิเศษบรรยายในหัวข้อ “Seamless Conectivity: The ASEAN Digital Hub Advantage” ในงาน Telecoms World Asia 2023 โดยกล่าวถึงการขับเคลื่อนด้านโทรคมนาคมและการผลักดันประเทศไทยเป็นศูนย์กลางดิจิทัลของอาเซียน รองรับการลงทุนจากภาคอุตสาหกรรมต่าง ๆ ทั้งในประเทศและต่างประเทศ และเชื่อมโยงโอกาสการลงทุนทั่วโลก งานดังกล่าวจัดขึ้นโดยบริษัท เทอราพิน พีทีอี จํากัด และมีบริษัท โทรคมนาคมแห่งชาติ จํากัด (มหาชน) ร่วมเป็นหนึ่งในผู้สนับสนุนการจัดงาน ณ Centara Grand & Bangkok Convention Centre Centralworld
___________________________________